02017R0776 — SL — 25.10.2018 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B UREDBA KOMISIJE (EU) 2017/776 z dne 4. maja 2017 o spremembi Uredbe (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku (Besedilo velja za EGP) (UL L 116 5.5.2017, str. 1)

spremenjena z:









▼B

UREDBA KOMISIJE (EU) 2017/776

z dne 4. maja 2017

o spremembi Uredbe (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku

(Besedilo velja za EGP)







Člen 1

Priloga VI k Uredbi (ES) št. 1272/2008 se spremeni, kakor je določeno v Prilogi k tej uredbi.

Člen 2

1. Ta uredba začne veljati dvajseti dan po objavi v Uradnem listu Evropske unije.

2. Ta uredba se uporablja od 1. decembra 2018.

▼M1

V Prilogi se točka 1, točka 2 in odstavki (a), (b) in (c) točke 3 uporabljajo od 1. junija 2017.

▼B

3. Z odstopanjem od odstavka 2 se lahko snovi in zmesi pred 1. decembrom 2018 razvrščajo, označujejo in pakirajo v skladu z Uredbo (ES) št. 1272/2008, kot je spremenjena s to uredbo.

Ta uredba je v celoti zavezujoča in se neposredno uporablja v vseh državah članicah.









PRILOGA

Priloga VI k Uredbi (ES) št. 1272/2008 se spremeni:

1. Uvodni odstavki se nadomestijo z naslednjim:

„Del 1 te priloge vsebuje uvod v seznam usklajenih razvrstitev in označitev, vključno s podatki o posameznem vnosu na seznamu, ter povezane stavke o razvrstitvi in nevarnosti v tabeli 3.

Del 2 te priloge določa splošna načela za pripravo dokumentacije za predlog in utemeljitev usklajene razvrstitve in označitve snovi na ravni Unije.

Del 3 te priloge navaja nevarne snovi, za katere se uporablja usklajeno razvrščanje in označevanje, vzpostavljeno na ravni Unije. Razvrstitev in označitev v tabeli 3 temeljita na merilih iz Priloge I k tej uredbi.“.

2. Del 1 se spremeni:

(a) naslov oddelka 1.1.2 se nadomesti z naslednjim:

Informacije v zvezi z razvrstitvijo in označitvijo vsakega posameznega vnosa v tabeli 3“;

(b) oddelek 1.1.2.3 se nadomesti z naslednjim:

„1.1.2.3. Posebne mejne koncentracije, M-faktorji in ocene akutne strupenosti (ATE)

Če se posebne mejne koncentracije (SCL) za nekatere kategorije razlikujejo od splošnih mejnih koncentracij iz Priloge I, se navedejo v posebnem stolpcu skupaj z zadevno razvrstitvijo in ob uporabi enakih oznak, kot so navedene v oddelku 1.1.2.1.1. Harmonizirane ATE so navedene v istem stolpcu tabele 3. Proizvajalec, uvoznik ali nadaljnji uporabnik mora SCL in harmonizirane ATE uporabiti za razvrstitev zmesi, ki vsebuje to snov. Pri uporabi ATE se uporabi metoda dodajanja, kakor je opisana v oddelku 3.1.3.6 Priloge I. Če v tej prilogi za določeno kategorijo niso navedene posebne mejne koncentracije, se za razvrstitev snovi, ki vsebujejo nečistoče, dodatke ali posamezne sestavine, ali zmesi uporabijo splošne mejne koncentracije iz Priloge I. Kadar vrednosti harmonizirane ATE za akutno strupenost niso podane, je treba njihovo pravo vrednost določiti na podlagi razpoložljivih podatkov.

Če ni navedeno drugače, je mejna koncentracija masni delež snovi, izračunan na podlagi skupne mase zmesi.

Kadar se M-faktor uskladi za snovi, razvrščene kot nevarne za vodno okolje v kategoriji akutnosti 1 ali kroničnosti 1, je navedeni M-faktor naveden v tabeli 3 v istem stolpcu kot posebne mejne koncentracije. Kadar sta M-faktor za kategorijo akutnosti 1 in M-faktor za kategorijo kroničnosti 1 usklajena, se vsak M-faktor navede v isti vrstici kot njegovo ustrezno razločevanje. Kadar je v tabeli 3 naveden en M-faktor in je snov razvrščena v kategoriji akutnosti 1 in kroničnosti 1, se navedeni M-faktor uporabi za razvrstitev zmesi, ki vsebuje to snov, kot akutne in dolgotrajno nevarne za vodno okolje, razvrsti pa jo proizvajalec, uvoznik ali nadaljnji uporabnik po metodi seštevanja. Če M-faktor ni naveden v tabeli 3, M-faktor(-je) določi proizvajalec, uvoznik ali nadaljnji uporabnik na podlagi razpoložljivih podatkov za snov. Navodila za določitev in uporabo M-faktorjev so navedena v oddelku 4.1.3.5.5.5 Priloge I.“;

(c) oddelek 1.1.3.1 se spremeni:

(i) opomba E se črta;

(ii) opomba K se nadomesti z naslednjim:

„Opomba K:

Razvrščanja po rakotvornosti ali mutagenosti ni treba uporabljati, če je mogoče dokazati, da snov vsebuje manj kot 0,1 % m/m 1,3-butadiena (št. EINECS 203-450-8). Če snov ni razvrščena kot rakotvorna ali mutagena, je treba uporabiti vsaj previdnostne stavke (P102–)P210–P403. Ta opomba se uporablja samo za nekatere kompleksne snovi, pridobljene iz nafte, iz dela 3.“;

(iii) opomba P se nadomesti z naslednjim:

„Opomba P:

Razvrščanja glede na rakotvornost ali mutagenost ni treba uporabljati, če je mogoče dokazati, da snov vsebuje manj kot 0,1 % m/m benzena (št. EINECS 200-753-7).

Če snov ni razvrščena kot rakotvorna, se uporabijo vsaj previdnostni stavki (P102–)P260–P262–P301 + P310–P331.

Ta opomba se uporablja samo za nekatere kompleksne snovi, pridobljene iz nafte, iz dela 3.“;

(iv) opomba S se nadomesti z naslednjim:

„Opomba S:

Ta snov v skladu s členom 17 (glej oddelek 1.3 Priloge I) morda ne potrebuje etikete (tabela 3).“;

(v) naslov opombe U se nadomesti z naslednjim:

„Opomba U (tabela 3):“;

(d) oddelek 1.1.3.2 se spremeni:

(i) Opomba 1 se nadomesti z naslednjim:

„Opomba 1:

Navedena koncentracija ali, kadar takšne koncentracije niso navedene, splošne koncentracije iz te uredbe so masni deleži kovinskega elementa, izračunani glede na skupno maso zmesi.“;

(ii) doda se opomba 8:

„Opomba 8:

Razvrščanja glede na rakotvornost ni treba uporabljati, če je mogoče dokazati, da je največja teoretična koncentracija formaldehida, ki se sprošča, ne glede na vir, v zmesi, kot se daje na trg, manjša od 0,1 %.“

(iii) doda se opomba 9:

„Opomba 9:

Razvrščanja glede na mutagenost ni treba uporabljati, če je mogoče dokazati, da je največja teoretična koncentracija formaldehida, ki se sprošča, ne glede na vir, v zmesi, kot se daje na trg, manjša od 1 %.“

(e) oddelek 1.1.4 se črta;

(f) naslov oddelka 1.2 se nadomesti z naslednjim:

Razvrstitve in stavki o nevarnosti v tabeli 3, ki so posledica pretvarjanja razvrstitev, navedenih v Prilogi I k Direktivi 67/548/EGS“;

(g) oddelek 1.2.1 se nadomesti z naslednjim:

„1.2.1 Minimalna razvrstitev

Za nekatere razrede nevarnosti, vključno z akutno strupenostjo in ponavljajočo se izpostavljenostjo STOT, razvrstitev v skladu z merili iz Direktive 67/548/EGS ne ustreza neposredno razvrstitvi v razred nevarnosti in kategorijo iz te uredbe. V teh primerih se razvrstitev v tej prilogi obravnava kot minimalna razvrstitev. Ta razvrstitev se uporabi, če ni izpolnjen noben od naslednjih pogojev:

— proizvajalec ali uvoznik ima dostop do podatkov ali drugih informacij, kot je določeno v delu 1 Priloge I, ki povzročijo razvrstitev v strožjo kategorijo glede na minimalno razvrstitev. V tem primeru je treba uporabiti razvrstitev v strožjo kategorijo;

— minimalno razvrstitev je mogoče nadalje izboljšati na podlagi tabele za pretvorbo iz Priloge VII, če proizvajalec ali uvoznik pozna agregatno stanje snovi, ki se uporabi pri testih akutne strupenosti pri vdihavanju. Razvrstitev iz Priloge VII nato nadomesti minimalno razvrstitev, navedeno v tej prilogi, če se od nje razlikuje.

Minimalno razvrstitev za kategorijo v stolpcu „Razvrstitev“ v tabeli 3 označuje simbol (*).

Simbol (*) je uporabljen tudi v stolpcu „Posebne mejne konc., M-faktorji in ocene akutne strupenosti (ATE)“, kjer označuje, da so za vnos veljale posebne mejne koncentracije za akutno strupenost v skladu z Direktivo 67/548/EGS. Teh mejnih koncentracij ni mogoče „pretvoriti“ v mejne koncentracije na podlagi te uredbe, zlasti kadar je določena minimalna razvrstitev. Če je uporabljen simbol (*), je razvrstitev glede na akutno strupenost za ta vnos lahko še posebej pomembna.“;

(h) oddelek 1.2.2 se nadomesti z naslednjim:

„1.2.2 Načina izpostavljenosti ni mogoče izključiti

Za nekatere razrede nevarnosti, na primer STOT, je treba način izpostavljenosti navesti v stavku o nevarnosti le, če je prepričljivo dokazano, da noben drug način izpostavljenosti ne more povzročiti takšne nevarnosti glede na merila iz Priloge I. V Direktivi 67/548/EGS je bil način izpostavljenosti za razvrstitev z R48 naveden, kadar so bili na voljo podatki, ki so upravičili razvrstitev za ta način izpostavljenosti. Razvrstitev na podlagi Direktive 67/548/EGS, ki označuje način izpostavljenosti, se pretvori v ustrezni razred in kategorijo v skladu s to uredbo, vendar s splošnim stavkom o nevarnosti, ki ne opredeljuje načina izpostavljenosti, ker potrebne informacije niso na voljo.

Ti stavki o nevarnosti so v tabeli 3 označeni s simbolom (**).“;

(i) oddelek 1.2.3 se nadomesti z naslednjim:

„1.2.3 Stavki o nevarnosti za strupenost za razmnoževanje

Stavka o nevarnosti H360 in H361 nakazujeta na splošno zaskrbljenost zaradi škodljivih učinkov na plodnost in/ali razvoj: „Lahko škoduje plodnosti ali nerojenemu otroku/Sum škodljivosti za plodnost ali nerojenega otroka“. V skladu z merili je splošni stavek o nevarnosti mogoče nadomestiti s stavkom o nevarnosti, ki navaja specifični zadevni učinek v skladu z oddelkom 1.1.2.1.2. Kadar ni navedeno drugo razločevanje, je to zaradi dokazov, da se za zadevno razločevanje ne uporabljajo nobeni takšni učinki, nepopolni podatki ali sploh nobeni podatki in obveznosti iz člena 4(3).

Da se ne bi izgubile informacije iz usklajenih razvrstitev za učinke na razmnoževanje in razvoj iz Direktive 67/548/EGS, so bile razvrstitve za zadevno lastnost pretvorjene samo za učinke z razvrstitvami po tej direktivi.

Ta stavka o nevarnosti sta v tabeli 3 označena s simbolom (***).“;

(j) oddelek 1.2.4 se nadomesti z naslednjim:

„1.2.4 Pravilne razvrstitve za fizikalno nevarnost ni mogoče določiti

Za nekatere vnose pravilne razvrstitve za fizikalno nevarnost ni mogoče določiti, ker ni na voljo dovolj podatkov za uporabo razvrstitvenih kriterijev iz te uredbe. Vnos je lahko dodeljen drugi (tudi višji) kategoriji ali celo drugemu razredu nevarnosti, kot je navedeno. Pravilna razvrstitev se potrdi s preskusom.

Vnosi s fizikalno nevarnostjo, ki jo je treba potrditi s preskusi, so v tabeli 3 označeni s simbolom (****).“

3. Del 3 se spremeni:

(a) naslov dela 3 se nadomesti z naslednjim:

DEL 3: TABELA Z USKLAJENIMI RAZVRSTITVAMI IN OZNAČITVAMI“

(b) uvodni odstavki se črtajo;

(c) naslov tabele 3.1 se nadomesti z naslednjim:

„Tabela 3:

Seznam usklajenih razvrstitev in označitev nevarnih snovi.“;

(d) tabela 3 se spremeni:

(i) naslov predzadnjega stolpca se nadomesti s „Posebne mejne konc., M-faktorji in ATE“;

(ii) Vnosi pri indeksnih številkah 006-046-00-8, 604-057-00-8, 605-023-00-5, 606-041-00-6, 607-123-00-4, 608-055-00-8, 612-150-00-X, 613-318-00-5, 614-001-00-4, 615-013-00-2, 616-006-00-7, 616-094-00-7 in 650-032-00-X se nadomestijo z naslednjimi vnosi:







Indeks št. Kemijsko ime Št. ES Št. CAS Razvrstitev Označitev Posebne mejne konc., M-faktorji in ATE Opombe Razred nevarnosti in oznaka(-e) kategorije Oznaka(-e) stavka o nevarnosti Piktogram, oznaka(-e) opozorilne besede Oznaka(-e) stavka o nevarnosti Dod. oznaka(-e) stavka o nevarnosti „006-046-00-8 bendiokarb (ISO); 2,2-dimetil-1,3-benzodioksol-4-il N-metilkarbamat; 2,2-dimetil-1,3-benzodioksol-4-il metilkarbamat 245-216-8 22781-23-3 Acute Tox. 3 Acute Tox. 3 Acute Tox. 2 Aquatic Acute 1 Aquatic Chronic 1 H331 H311 H300 H400 H410 GHS06 GHS09 Dgr H331 H311 H300 H410 M = 10 M = 100“ „604-057-00-8 reakcijska zmes: izomerov 2-(2H-benzotriazol-2-il)-4-metil-(n)-doecilfenola; izomerov 2-(2H-benzotriazol-2-il)-4-metil-(n)-tetrakozilfenola; izomerov 2-(2H-benzotriazol-2-il)-4-metil-5,6-didodecilfenola. n = 5 ali 6 401-680-5 — Aquatic Chronic 4 H413 H413“ „605-023-00-5 5-kloro-2-(4-klorofenoksi)fenol; [DCPP] 429-290-0 3380-30-1 Eye Dam. 1 Aquatic Acute 1 Aquatic Chronic 1 H318 H400 H410 GHS05 GHS09 Dgr H318 H410 M = 10 M = 10“ „606-041-00-6 2-metil-1-(4-metiltiofenil)-2-morfolinopropan-1-on 400-600-6 71868-10-5 Repr. 1B Acute Tox. 4 * Aquatic Chronic 2 H360FD H302 H411 GHS08 GHS07 GHS09 Dgr H360FD H302 H411“ „607-123-00-4 2,3-epoksipropil metakrilat; glicidil metakrilat 203-441-9 106-91-2 Carc. 1B Muta. 2 Repr. 1B Acute Tox. 3 Acute Tox. 4 STOT SE 3 STOT RE 1 Eye Dam. 1 Skin Corr. 1C Skin Sens. 1 H350 H341 H360F H311 H302 H335 H372 (respiratory tract) (inhalation) H318 H314 H317 GHS08 GHS06 GHS05 Dgr H350 H341 H360F H311 H302 H335 H372 (respiratory tract) (inhalation) H314 H317 D“ „608-055-00-8 fipronil (ISO); (±)-5-amino-1-(2,6-dikloro-α,α,α-trifluoro-para-tolil)-4-trifluorometilsulfinil-pirazol-3-karbonitril 424-610-5 120068-37-3 Acute Tox. 3* Acute Tox. 3* Acute Tox. 3* STOT RE 1 Aquatic Acute 1 Aquatic Chronic 1 H301 H311 H331 H372* H400 H410 GHS06 GHS08 GHS09 Dgr H301 H311 H331 H372* H410 M = 1 000 M = 10 000 “ „612-150-00-X spiroksamin (ISO); 8-terc-butil-1,4-dioksaspiro[4,5]dekan-2-ilmetil(etil)(propil)amin — 118134-30-8 Repr. 2 Acute Tox. 4 Acute Tox. 4 Acute Tox. 4 STOT RE 2 Skin Irrit. 2 Skin Sens. 1 Aquatic Acute 1 Aquatic Chronic 1 H361d H332 H312 H302 H373 (eye) H315 H317 H400 H410 GHS08 GHS07 GHS09 Wng H361d H332 H312 H302 H373 (eye) H315 H317 H410 M = 100 M = 100“ „613-318-00-5 fenpirazamin (ISO); S-alil 5-amino-2,3-dihidro-2-izopropil-3-okso-4-(o-tolil)pirazol-1-karbotioat; S-alil 5-amino-2-izopropil-4-(2-metilfenil)-3-okso-2,3-dihidropirazol-1-karbotioat — 473798-59-3 Aquatic Acute 1 Aquatic Chronic 1 H400 H410 GHS09 Wng H410 M = 10 M = 1“ „614-001-00-4 nikotin (ISO); 3-[(2S)-1-metilpirolidin-2-il]piridin 200-193-3 54-11-5 Acute Tox. 2 Acute Tox. 2 Acute Tox. 2 Aquatic Chronic 2 H330 H310 H300 H411 GHS06 GHS09 Dgr H330 H310 H300 H411 inhalation: ATE = 0,19 mg/L (dusts or mists) dermal: ATE = 70 mg/kg oral: ATE (*1) = 5 mg/kg“ „615-013-00-2 cianamid; karbamonitril 206-992-3 420-04-2 Carc. 2 Repr. 2 Acute Tox. 3 Acute Tox. 3 STOT RE 2 Skin Corr. 1 Skin Sens. 1 Eye Dam. 1 Aquatic Chronic 3 H351 H361fd H311 H301 H373 (thyroid) H314 H317 H318 H412 GHS08 GHS06 GHS05 Dgr H351 H361fd H311 H301 H373 (thyroid) H314 H317 H412“ „616-006-00-7 diklofluanid (ISO); N-[(diklorofluorometil)tio]-N′,N′-dimetil-N-fenilsulfamid 214-118-7 1085-98-9 Acute Tox. 4 Eye Irrit. 2 Skin Sens. 1 Aquatic Acute 1 H332 H319 H317 H400 GHS07 GHS09 Wng H332 H319 H317 H400 M = 10“ „616-094-00-7 3,3′-dicikloheksil-1,1′-metilenbis(4,1-fenilen)diurea 406-370-3 58890-25-8 Aquatic Chronic 4 H413 H413“ „650-032-00-X ciprokonazol (ISO); (2RS,3RS;2RS,3SR)-2-(4-klorofenil)-3-ciklopropil-1-(1H-1,2,4-triazol-1-il)butan-2-ol — 94361-06-5 Repr. 1B Acute Tox. 3 STOT RE 2 Aquatic Acute 1 Aquatic Chronic 1 H360D H301 H373 (liver) H400 H410 GHS08 GHS06 GHS09 Dgr H360D H301 H373 (liver) H410 M = 10 M = 1“ (*1) Pretvorjena ocenjena vrednost akutne strupenosti v skladu s tabelo 3.1.2 v Prilogi I.

(iii) naslednji vnosi se vstavijo v skladu z zaporedjem vnosov iz tabele 3: